EkBass/fiwiki-20250220-pages-articles huggingface dataset:
Thomas Chatterton

Thomas Chatterton (20. marraskuuta 1752 Bristol – 24. elokuuta 1770 Holborn) oli englantilainen runoilija ja keskiaikaisten runojen väärentäjä. Hän teki itsemurhan 17-vuotiaana vuonna 1770 . Peter Ackroydin romaani Chatterton (1987) kertoo Thomas Chattertonista ja hänen muotokuvastaan, joka maalattiin vuonna 1856. ==Lähteet== ==Aiheesta muualla== *Thomas Chattertonin runoja Gutenberg-projektissa Luokka:Englantilaiset runoilijat Luokka:Väärentäjät Luokka:Itsemurhan tehneet Luokka:Vuonna 1752 syntyneet Luokka:Vuonna 1770 kuolleet
.se

.se on Ruotsin verkkotunnus, jota hallinnoi Stiftelsen för Internetinfrastruktur. == Vuoden 2003 järjestelmä == Ennen huhtikuuta 2003 .se-maatunnuksen alla oleville tunnuksille oli paljon rajoittavia sääntöjä. Vain yritysten, yhdistysten ja viranomaisten sallittiin rekisteröidä tunnus ja sen tuli olla hyvin samankaltainen rekisteröidyn nimen kanssa. Yksittäiset tuotteet eivät olleet oikeutettuja erillisiin tunnusnimiin, vaikka ne olisivat olleet rekisteröityjä tavaramerkkejä. Yksityishenkilöt saivat rekisteröidä yhden (ja vain yhden) tunnuksen loppuliitteellä .pp.se (pp on lyhenne sanasta privatperson, "yksityishenkilö"). Entiset tunnukset olivat: Tunnus Käyttö a.se Tukholma b.se Tukholman lääni c.se Uppsalan lääni d.se Södermanlandin lääni e.se Itä-Götanmaan lääni f.se Jönköpingin lääni g.se Kronobergin lääni h.se Kalmarin lääni i.se Gotlannin lääni k.se Blekingen lääni l.se Kristianstadin lääni m.se Malmöhusin lääni (Skånen lääni) n.se Hallandin lääni o.se Göteborgin ja Bohusin lääni (Länsi-Götanmaan lääni) p.se Älvsborgin lääni r.se Skaraborgin lääni s.se Värmlannin lääni t.se Örebron lääni u.se Västmanlandin lääni w.se Kopparbergin lääni (Taalainmaan lääni) x.se Gävleborgin lääni y.se Västernorrlandin lääni z.se Jämtlandin lääni ac.se Västerbottenin lääni bd.se Norrbottenin lääni org.se Ei-kaupalliset järjestöt pp.se Yksityishenkilöt (privatpersoner) tm.se Tavaramerkit parti.se Poliittiset puolueet press.se Aikakauslehdet == Uudet säännöt == Uusilla säännöillä mikä tahansa yhteisö tai kuka tahansa yksityishenkilö saa rekisteröidä kuinka monta tunnusta tahansa. Minkä tahansa .se-tunnuksen rekisteröinti on mahdollista niin kauan kuin se on vapaana. Samaan aikaan säännöt tunnuksen nimen annosta muuttuivat ”ensin tullutta palvellaan ensin” -periaatteeseen ja yksinkertaisemmat säännöt riidanratkaisumenetelmää varten luotiin. Lokakuussa 2003 .se alkoi hyväksyä kansainvälistettyjen tunnusnimien rekisteröimisen, sisältäen kirjaimet å, ä, ö, ü, é. 6. syyskuuta 2007 täyden 250 merkin tuki tuli saataville, tukien kaikkia Ruotsin laillisesti hyväksyttyjä vähemmistökieliä: suomea, meänkieltä, saamea, romania ja jiddišiä. .se on ensimmäinen ylätason verkkotunnus, joka aloitti DNSSEC-palvelujen tarjoamisen. == Aiheesta muualla == * iis.se (Stiftelsen för Internetinfrastruktur) se se
Pigs (Three Different Ones)

Pigs (Three Different Ones) on brittiläisen progressiivisen rockin yhtyeen Pink Floydin albumilla Animals julkaistu kappale. Kappale kuvastaa "Sikoja", jotka ovat valtaa janoavia tyranneja, jotka pitävät "Koiria" ja "Lampaita" vallassaan kuitenkaan heidän tietämättään. Kappaleen sanat myös kritisoivat suuresti Mary Whitehousea. Kappaleessa basso-osuudet soittaa kitaristi David Gilmour. ==Muusikot== *Roger Waters – laulu, rytmikitara, nauhaefektit, vokooderi *David Gilmour – kitara, bassokitara, talk box, taustalaulu *Nick Mason – rummut, perkussiot *Richard Wright – urut, piano, klavinetti, syntetisaattori luokka:Pink Floydin kappaleet Luokka:Vuoden 1977 kappaleet Luokka:Protestilaulut
Sheep (kappale)

Sheep on brittiläisen progressiivisen rockin yhtyeen Pink Floydin Animals- albumilla julkaistu kappale. Kuten albumin kappale ”Dogs”, myös ”Sheep” sävellettiin Wish You Were Here -albumin nauhoituksissa 1974, silloin kappale oli nimeltään ”Raving and Drooling”. Kappaleen studioversiossa bassoa soittaa kitaristi David Gilmour ja vuorostaan basisti Roger Waters soittaa suurimman osan kitaroista. ==Kokoonpano== *Roger Waters – laulu, kitara, vokooderi, nauhaefektit *David Gilmour – bassokitara, syntetisaattori, kitara *Nick Mason – rummut, nauhaefektit *Richard Wright – sähköpiano, urut, syntetisaattori luokka:Pink Floydin kappaleet Luokka:Vuoden 1977 kappaleet it:Animals#Sheep
Marcia Wallace

Marcia Wallace (1. marraskuuta 1942 Creston, Iowa – 25. lokakuuta 2013 Los Angeles, Kalifornia) oli Emmy-palkittu yhdysvaltalainen näyttelijä ja koomikko. Wallace tunnettiin parhaiten rooleistaan Carol Kester Bonduranttina, Bob Newhartin (ja hammaslääkäri Jerryn) sihteerinä vuoden 1972 televisiosarjassa The Bob Newhart Show, ja opettaja Edna Krabappelin äänenä animaatiosarjassa Simpsonit, josta hän voitti Emmyn vuonna 1992. Hahmo poistettiin sarjasta Wallacen kuoltua vuonna 2013. ==Lähteet== Luokka:Yhdysvaltalaiset televisionäyttelijät Luokka:Simpsoneiden ääninäyttelijät Luokka:Videopelien ääninäyttelijät Luokka:Primetime Emmy -palkinnon saajat Luokka:Vuonna 1942 syntyneet Luokka:Vuonna 2013 kuolleet
Guxhagen

Guxhagen on kunta Schwalm-Ederin piirikunnassa, Pohjois-Hessenissä, Saksassa. Guxhagen sijaitsee noin 15 kilometriä pohjoiseen Kasselista. Sen naapurikuntia ovat Edermünde, Felsberg, Fuldabrück ja Körle. Kunnassa oli vuoden 2011 lopussa 5230 asukasta. Kuuluisin guxhagenlainen lienee marsalkka Friedrich Paulus. ==Lähteet== ==Aiheesta muualla== * Kotisivut Luokka:Hessenin kunnat Luokka:Schwalm-Eder-Kreis
Chindōgu

Chindōgu () on japanilainen taidemuoto, jossa keksitään uusia jokapäiväiseen käyttöön soveltuvia esineitä, joilla ratkaistaan joku arkipäiväinen ongelma. Chindōgu ei kuitenkaan ole täydellinen ratkaisu ongelmaan, sillä vaikka se ratkaiseekin yhden ongelman, se myös aiheuttaa niin suuria uusia ongelmia tai huomattavaa julkista häpeää, että sillä ei oikeasti ole mitään käyttöä. Siksi chindōgua joskus kutsutaan "hyödyttömäksi" niksiksi, vaikka oikeampi termi olisi "käyttökelvoton", sillä chindōgusta on hyötyä. Kirjaimellisesti käännettynä chindōgu tarkoittaa epätavallista (珍, 'chin') työkalua (道具, 'dōgu'). Termin keksi Kenji Kawakami, japanilainen keksijä ja kirjailija, joka 1990-luvun puolivälissä kirjoitti englanniksi käännetyn kirjan 101 Unuseless Japanese Inventions: The Art of Chindōgu. Koska kirjasta tuli suosittu, hän kirjoitti kirjalle jatko-osan 99 More Unuseless Japanese Inventions. Esimerkkejä kirjoissa olleista chindōguista: * yhdistetty pölyhuiska ja cocktail-sekoitin, jolla talon emäntä voi palkita itsensä kotitöiden jälkeen * kokopäiväinen nenäliinateline, joka on hattuun kiinnitetty vessapaperirulla heinänuhasta kärsiville * pölyhuiskatossut kissoille, jotta kissa voi auttaa siivoamisessa * koko vartalon peittävä muovinen kylpypuku vettä pelkääville ihmisille, jotta he voivat uida ilman suoraa kosketusta veden kanssa ==Chindōgun valmistamisen säännöt== Chindōgun tekemisessä on kymmenen erilaista sääntöä. Kolme tärkeintä niistä ovat: * Chindōgu on oltava mahdollista valmistaa, eli sen täytyy olla olemassa oleva esine. * Chindōgun täytyy olla kaikkien vapaasti valmistettavissa, joten sitä ei saa patentoida. * Chindōgu ei saa olla pelkkä laite huumoria tai satiiria varten, vaan siitä on oltava jonkinlaista hyötyä. ==Aiheesta muualla== * The International Chindōgu Society * Suomen Keksijäin Keskusliiton chindogu-kilpailu * Kenji Kawakamin haastattelu * Chindōgu interaktiivinen Flash-elokuva * WonderHowTo.com Videoleike: How To Make Your Own Chindogu Sleep Glasses. * WonderHowTo.com videoleike: How To Make a Mobile Desk Unit. * Fearing Crime, Japanese Wear the Hiding Place Luokka:Japanilainen kulttuuri Luokka:Keksinnöt
Good Hearted Woman

Good Hearted Woman on yhdysvaltalaisen muusikon Waylon Jenningsin vuonna 1972 julkaisema albumi. == Kappaleet == #"Good Hearted Woman" (Jennings, Willie Nelson) – 1:55 #"Same Old Lover Man" (Gordon Lightfoot) – 2:48 #"One of My Bad Habits" (Harlan Howard) – 2:14 #"Willie and Laura Mae Jones" (Tony Joe White) – 2:57 #"It Should Be Easier Now" (Nelson) – 3:05 #"Unsatisfied" (Shirl Milete) – 2:50 #"I Knew You'd Leavin'" (Billy Ray Reynolds) – 2:43 #"Sweet Dream Woman" (Chip Taylor, Al Gordoni) – 2:59 #"To Beat the Devil" (Kris Kristofferson) – 4:04 Luokka:Vuoden 1972 albumit Luokka:Waylon Jenningsin albumit
Riemukaari (yhdistys)

Riemukaari ry on suomalainen petanquen erikoisseura, joka perustettiin Kärkölän Järvelässä vappuna vuonna 1991. Seuran perustajajäsenet olivat Alpo, Riitta, Tommy ja Timo Turkulainen. Riemukaari on noin 50 SM-mitalillaan yksi Suomen menestyneimmistä petankkiseuroista. Seuran pelaajat ovat myös edustaneet Suomea lukuisissa MM-, EM- ja PM-kilpailuissa ja maaotteluissa. == Aiheesta muualla == * Riemukaari Suomen Petanque-Liiton sivustolla Luokka:Kärkölä Luokka:Suomalaiset urheiluseurat
Turskat

Turskat (Gadidae) on turskakalojen lahkoon (Gadiformes) kuuluva kalaheimo, jonka lajeja tavataan pääasiassa Atlantista, Tyynestämerestä ja Jäämerestä. Ainoastaan Euraasiassa ja Pohjois-Amerikassa tavattava made (Lota lota) elää makeissa vesissä. Heimon suurin laji on 1,8-metriseksi kasvava turska (Gadus morhua). Turskien heimon rajaamisesta on ollut erilaisia näkemyksiä. Fishes of the World -teos (2016) jakaa sen neljään alaheimoon, joissa on yhteensä 20 sukua ja noin 56 lajia. Vaihtoehtoisessa, suppeammassa määrittelyssä, heimoon luetaan vain Gadinae-alaheimon suvut, jolloin sukuja on 12 tai 13 ja lajeja noin 23. Mustaturska (Raniceps raninus) luetaan joskus turskien heimoon, mutta Fishes of the World sijoittaa sen omaan heimoonsa. == Lähteet == * === Viitteet === Luokka:Turskakalat
John Langdon Down

John Langdon Haydon Down (18. marraskuuta 1828 – 7. lokakuuta 1896) oli brittiläinen lääkäri. Hän työskenteli pitkään kehitysvammaisuuden parissa ja kuvasi ensimmäisenä Downin oireyhtymän vuonna 1866. Luokka:Brittiläiset lääkärit Luokka:Vuonna 1828 syntyneet Luokka:Vuonna 1896 kuolleet
Van Maanenin tähti

Van Maanenin tähti on valkoinen kääpiö Kalojen tähdistössä. Se sijaitsee vähän yli neljän parsekin (14 valovuoden) etäisyydellä. Kohteen löysi suuren ominaisliikkeen perusteella hollantilaissyntyinen tähtitieteilijä Adriaan Van Maanen vuonna 1917 vertaillessaan muutaman vuoden välein otettuja kuvia samasta taivaan alueesta. Van Maanenin tähti on eräs harvoista ihmisen mukaan nimetyistä tähdistä. Van Maanenin tähti on lähimpiä valkeita kääpiöitä ja meitä lähin valkoinen kääpiö, jolla ei ole seuralaistähteä. Verraten viileänä tähtenä se lienee hyvin vanha, mahdollisesti yli kymmenen miljardia vuotta vanha. == Aiheesta muualla == * Van Maanen (1917) Two Faint Stars with Large Proper Motion. Publications of the Astronomical Society of the Pacific 29, 258 löydön kuvaava alkuperäisjulkaisu * solstation.com * Gatewood & Russell (1974) Astrometric determination of the gravitational redshift of van Maanen 2 (EG 5). Astronomical Journal 79, 815 Luokka:Paikallinen kuuma kupla Luokka:Valkoiset kääpiöt
Udo Lattek

Udo Lattek (16. tammikuuta 1935 Bosemb, Itä-Preussi – 1. helmikuuta 2015 Köln) oli saksalainen jalkapallovalmentaja ja pelaaja. Valmentajana hän voitti kaikki kolme eurocupia: Euroopan cupin, Cup-voittajien cupin ja UEFA Cupin. ==Ura== Lattekin oma pelaajaura jäi vaatimattomaksi ja hän pelasi lähinnä alemmilla sarjatasoilla. Pelaajavuosinaan hän myös opiskeli opettajaksi valmistuen Münsterin opettajakoulutuslaitoksesta ja hän työskenteli opettajana Kölnissä. Valmentajauransa Lattek aloitti Helmut Schönin apuvalmentajana Saksan maajoukkueessa 1965. Kaksikko johdatti Saksan MM-hopealle 1966 ja pronssille 1970. Apuvalmentajamenestys poiki Lattekille paikan FC Bayern Münchenin päävalmentajana maaliskuussa 1970. Hän johdatti Bayernin kolmeen Saksan mestaruuteen ja kruunasi pestinsä juhlimalla kaudella 1973/74 Euroopan cupin mestaruutta. Tammikuussa 1975 menestyksennälkäinen Bayern erotti Lattekin ja heinäkuussa hän siirtyi 1970-luvun suurseura Borussia Mönchengladbachin päävalmentajaksi. Gladbachissa hän juhli kahta Saksan mestaruutta ja luotsasi seuran kuitenkin Euroopan cupin loppuotteluun 1977 ja UEFA Cupin voittoon 1979. Lokakuussa 1979 Lattek siirtyi Borussia Dortmundin päävalmentajaksi. Pesti päättyi traagisesti vuonna 1981, kun Lattekin poika Dirk menehtyi leukemiaan 15-vuotiaana. Lattek palasi valmennustehtäviin kuitenkin jo pian tämän jälkeen aloittaen kesällä 1981 FC Barcelonan peräsimessä. Ura katalonialaisseurassa ei tuonut kaivattua La Ligan mestaruutta, mutta 1982 Barca juhli Cup-voittajien cupin mestaruutta ja Lattekin värisuora eurocupeissa täyttyi. 1983 Lattek palasi Saksaan ja Bayern Müncheniin. Toinen rupeama baijerilaisten päävalmentajana oli jälleen menestyksekäs. Lattek juhli kolmea liiga- ja kahta cupmestaruutta. Euroopan cupissa hän johdatti Bayernin loppuotteluun 1987, mutta yllätysjoukkue FC Porto oli finaalissa vahvempi maalein 2–1. Kauden jälkeen Lattek jätti Bayernin. Hän toimi sittemmin 1. FC Kölnin urheilutoimenjohtajana ja elokuusta syyskuuhun 1991 seuran väliaikaisena päävalmentajana. Heinäkuussa 1992 hänestä tuli FC Schalken päävalmentaja, mutta pesti päättyi potkuihin jo tammikuussa 1993. Vuonna 2000 hän toimi vielä lyhyen aikaa Borussia Dortmundin päävalmentajana. Valmentajauransa jälkeen Lattek toimi saksalaisen urheilukanava DSF:n jalkapalloasiantuntijana. Viimeisinä elinvuosinaan dementiaa ja Parkinsonin tautia sairastanut Lattek kuoli 80-vuotiaana Kölnissä 31. tammikuuta 2015. ==Saavutukset== * Saksan mestaruus (8): 1972, 1973, 1974, 1976, 1977, 1985, 1986, 1987 * Saksan cup (3): 1971, 1984, 1986 * Euroopan cup: 1974 **Hopea (2): 1977, 1987 * UEFA Cup: 1979 * Cup-voittajien cup: 1982 ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1935 syntyneet Luokka:Vuonna 2015 kuolleet
Madison Pettis

Madison Michelle Pettis (s. 22. heinäkuuta 1998 Arlington, Texas) on yhdysvaltalainen näyttelijä, joka tunnetaan roolistaan Sophie Martinezina Disney Channelin tilannekomediasarjassa Coryn koukerot sekä Peyton Kellynä elokuvassa The Game Plan (2007). Pettis on myös näytellyt Janelleä sarjassa Lab Rats. == Aiheesta muualla == * Luokka:Yhdysvaltalaiset näyttelijät Luokka:Vuonna 1998 syntyneet Luokka:Elävät henkilöt
Joey Gaydos

Joseph "Joey" Gaydos (s. 18. huhtikuuta 1991) on yhdysvaltalainen näyttelijä. Hän esitti kitaristinalku Zack Mooneyhamin roolin komediaelokuvassa School of Rock (2003). Gaydos syntyi Michiganissa vanhempiensa ainoana lapsena ja aloitti kitaransoiton kolmevuotiaana. Hän on maininnut olevansa kiinnostuneempi musiikillisesta urasta kuin elokuvissa esiintymisestä. == Aiheesta muualla == * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt en:Joey Gaydos
Nathalie Santer

Nathalie Santer (s. 28. maaliskuuta 1972 San Candido, Italia) on italialainen ampumahiihtäjä, joka on kaudesta 2006–2007 edustanut Belgiaa. Santer on voittanut urallaan kolme maailmancupin osakilpailua, joista kaksi tuli kaudella 1993–1994, jolloin hän tuli maailmancupin kokonaiskilpailussa toiseksi. Hänen kolmas voittonsa tuli vuonna 2000, kun hän voitti Ruhpoldingin sprintin. Santerin suvussa on paljon urheilijoita, sillä hänen siskonsa Saskia, joka kilpailee ampumahiihdossa ja Stephanie, joka kilpailee maastohiihdossa, ovat kumpikin menestyneet urillaan. Nathalie Santer oli vuosina 2006–2012 naimisissa ampumahiihtäjä Ole Einar Bjørndalenin kanssa. == Lähteet == == Aiheesta muualla == * Luokka:Italialaiset ampumahiihtäjät Luokka:Belgialaiset ampumahiihtäjät Luokka:Vuonna 1972 syntyneet Luokka:Elävät henkilöt
Paul Winchell

Paul Winchell (21. joulukuuta 1922 – 24. kesäkuuta 2005) oli yhdysvaltalainen vatsastapuhuja ja ääninäyttelijä, joka tuli tunnetuksi vatsastapuhumisesta 1950- ja 1960-luvulla. Hän oli Tiikerin ensimmäinen ääninäyttelijä Disneyn Nalle Puh -animaatioissa 1960-luvun lopulta 1990-luvun lopulle asti. Winchell oli myös amatöörikeksijä, joka loi muun muassa ensimmäisen keinotekoisen sydämen. Winchell on taustaltaan puolalainenJones, J. S. (2014). ”Polish Americans”. In T. Riggs (Ed.), Gale Encyclopedia of Multicultural America (3rd ed., Vol. 3, pp. 477-492). Gale Books. Viitattu 1.5.2022. ja oikealta nimeltään Pinkus Wilchinski. Myös hänen tyttärensä April Winchell on ääninäyttelijä. ==Lähteet== ==Aiheesta muualla== * Voice Chasers Luokka:Yhdysvaltalaiset vatsastapuhujat Luokka:Yhdysvaltalaiset ääninäyttelijät Luokka:Yhdysvaltalaiset keksijät Luokka:Hollywood Walk of Fame Luokka:Grammy-palkinnon saajat Luokka:Vuonna 1922 syntyneet Luokka:Vuonna 2005 kuolleet
Wolfram von Richthofen

Wolfram von Richthofen (10. lokakuuta 1895 – 12. heinäkuuta 1945) oli Saksan ilmavoimien Luftwaffen sotamarsalkka toisen maailmansodan aikana. Hän oli ensimmäisen maailmansodan hävittäjä-ässä Manfred von Richthofenin (”Punainen paroni”) neljäs serkku. ==Varhaisvaiheet== Wolfram syntyi Barzdorfissä 1895. Serkkunsa tavoin hän palveli aluksi Saksan ratsuväessä ja sai myöhemmin siirron ilmavoimiin. Hän pudotti kahdeksan viholliskonetta, ja sai suorituksella myös hävittäjä-ässän nimen. Sodan jälkeen hän opiskeli tekniikkaa, avioitui 1920 Breslaussa (nyk. Wrocław, Puola) ja sai kolme lasta. Hän pestautui uudelleen vielä luvattomaan uuteen Luftwaffeen 1933. ==Toinen maailmansota== Toisen maailmansodan aikana von Richthofen nousi natsi-Saksan asevoimien sotamarsalkaksi toiseksi nuorimpana koskaan, vain 47-vuotiaana. (Häntä nuorempi nimittämishetkellä oli vain marsalkka Hermann Göring, joka nousi marsalkaksi 45-vuotiaana.) Vain muutamaa viikkoa myöhemmin Adolf Hitler antoi hänelle ”kenraalisotamarsalkan” arvon. Von Richthofen jäi eläkkeelle terveyssyistä 1944 ja kuoli ilmeisesti aivosyöpään vuotta myöhemmin. ==Aiheesta muualla== Luokka:Saksalaiset lentäjät Luokka:Saksalaiset kenraalit Luokka:Espanjan sisällissodan sotilaat Luokka:Vuonna 1895 syntyneet Luokka:Vuonna 1945 kuolleet
When the Empire Falls

When the Empire Falls on suomalainen heavy metal -yhtye. Yhtyeen ensimmäinen albumi When the Empire Falls julkaistiin alkuvuodesta 2008. __NOTOC__ ==Jäsenet== ===Nykyiset=== *Tommi Tanhuanpää – laulu *Rami Jämsä – kitara *Markus Härkönen – kitara *Johannes Tolonen – basso *Rolle Markos – rummut ===Entiset=== *Ville Wacklin - basso ==Julkaisut== Studioalbumit * * Singlet * * ==Aiheesta muualla== *Esittely Poko Recordsin sivulla * Luokka:Suomalaiset metalliyhtyeet
Kaiapoi

Kaiapoi on pieni kaupunki Kaiapoi-joen varrella Canterburyn alueella, Uuden- Seelannin Eteläsaarella. Kaupunki sijaitsee lähellä Pegasuksenlahteen laskevan Waimakariri-joen suuta, noin 15 kilometriä Christchurchista pohjoiseen. Vuoden 2006 väestönlaskennan mukaan Kaiapoissa asuu hieman yli 10 000 asukasta. Suuri osa kaiapoilaisista käy töissä Christchurchissa. Kaiapoissa sijaitsee Uuden- Seelannin kansallinen partiolaismuseo. == Vuoden 2010 maanjäristys == Kaiapoissa sattui aamuyöllä 4:35 paikallista aikaa 4. syyskuuta 2010 maanjäristys jonka magnitudi oli 7,1 richterin asteikolla. Koko kaupunki vaurioitui pahasti. Infrastruktuuri hajosi kokonaisuudessaan, maanjäristys rikkoi vesi- ja viemäriputket sekä sähköverkon. Maanjäristyksen jälkeen taloja luokiteltiin värikoodeilla vihreä – turvallinen, keltainen – rajoitettu pääsy ja punainen – ei turvallinen. Arvioitiin vievän vuosia ennen kuin vauriot saadaan korjatuksi. == Lähteet == == Aiheesta muualla == * Luokka:Uuden- Seelannin kaupungit
Lamppu Laamanen

Lamppu Laamanen (s. 1958) on suomalainen toimittajahttps://yle.fi/a/3-8957118, kirjailija ja valokuvaaja. Laamanen on tehnyt toimittajan töitä muun muassa Radio Cityssä ja Rumbassa ja julkaissut muun muassa kirjat Tavastia Klubi, Helsinki (2000), Matkalla tuntemattomaan : Pelle Miljoona muiden mukaan (2005), Dave Lindholm : tietenkin (2015), Roudarit : vastuun ja kamojen kantoa jo vuodesta 1965 (2018), Andy : Rock'n'Roll Star (2018) ja Äkkijyrkkä : Jumala ja erotiikka (2019). == Kirjat == Lähde:Finna.fi Haku: Laamanen, Lamppu * Novelleja kaupungista -antologia, (kaksi novellia "oi valtaa" ja "Ihana mulkku"), Kirja-Leitzinger 1994 * Umpisuoli kukkuu, romaani, Nastamuumio 1996 * Suihkukoneet eivät liikuta siipiään, runoja, Nastamuumio 1999 * Tavastia Klubi, Helsinki, dokuromaani, Like 2000 * Dave Lindholm – levytyksiä 30 vuotta, levytyshistoriikki, Like 2001 * Mies joka nukahti kävellessään, runoja, Like 2002 * Matkalla tuntemattomaan – Pelle Miljoona muiden mukaan, WSOY 2005 * Paljain jaloin – Mazhar Albekoglun ihmeellinen elämä, LampLiteLtd 2007 * Ravintola Sea Horse – lyhyt oppimäärä, LampLiteLtd 2010 * Kinnusen huvila ja sen väki, LampLiteLtd 2011 * Viipurinlahden puukotus piinaa Tom of Finlandia (Sata sotakohtaloa -antologiassa, Otava 2011) * Dave Lindholm – tietenkin, henkilökuva, Johnny Kniga (WSOY) 2015 * Roudarit – Vastuun ja kamojen kantoa jo vuodesta 1965, Johnny Kniga (WSOY) 2018 * Andy – Rock'n'Roll Star, Johnny Kniga (WSOY) 2018 * Äkkijyrkkä – Jumala ja erotiikka, Johnny Kniga (WSOY) 2019 * Ammattina luoja – taiteilijat kertovat, Johnny Kniga (WSOY) 2021 * Herra Frakkikoira ja kumpparit – Kadonneen nuppineulan arvoitus, Capuchina Kustannus 2022 * Tonneja takana – rekkakuskien parhaat jutut, Johnny Kniga (WSOY) 2023 * Lloyd Libiso – pää edellä, Johnny Kniga (WSOY) 2024 == Lyhytelokuvat == Lähde: * Kanankasvattajan kuolema, 2000 (käsikirjoitus, ohjaus ja musiikki, kunniamaininta Vivid ry:n Elo.kuva.si-kilpailussa 2001) * Anarchy in New Delhi, 2004 (käsikirjoitus, ohjaus, kuvaus ja editointi, Vilimit-festivaalit, Kuopio 9/2005 ja Kettupäivät, Helsinki 11/2005) * Bon appétit – merci, 2005 (käsikirjoitus, ohjaus, kuvaus ja editointi, Kettupäivät, Helsinki 11/2005) ==Lähteet== Luokka:Suomalaiset musiikkikirjailijat Luokka:Suomalaiset kirjankustantajat Luokka:Suomalaiset toimittajat Luokka:Suomalaiset valokuvaajat Luokka:Syntymävuosi puuttuu Luokka:Elävät henkilöt
Into the Rush

__NOTOC__ Into the Rush on Alyn & AJ:n esikoisalbumi, joka julkaistiin 16. elokuuta 2005. Kappale No One oli mukana Disneyn koko perheen elokuvassa Jääprinsessa. Toinen kappale Do You Believe in Magic, oli mukana Disneyn elokuvassa Now You See It..., jossa yhtyeen toinen solisti Alyson esitti pääosaa. Kappaleen Do You Believe in Magic säveltäjä ja alkuperäinen esittäjä on Amerikkalainen poprock -yhtye, The Lovin' Spoonful. Aly & Aj tekivät myös cover-version Katrina and the Waves -yhtyeen hitistä Walking on Sunshine, joka oli mukana elokuvassa Riemukupla: Tankki täynnä. Yhtyeen ensimmäinen single julkaisu oli Rush. Single julkaistiin lokakuussa 2005, ja uudelleen helmikuussa 2006. Albumi myi platinaa toukokuussa 2007. == Kappaleet == === Standardipainos === # # # # # # # # # # # # # # === Christian re-release === # * === Japanin painos === # * Rush (Live show mix) # No One (Live show mix) === Deluxe Edition === ;CD # # # # # # # # # # # # # # # # # ;DVD # Chemicals React # Chemicals React [Animated Simlish Version] # Rush # On the Ride (Target special bonus only) == Arvostelut == * About.com: About.com: Album review * Allmusic: Allmusic review * Christianity Today: Christianity Today: Album review == Lähteet == Luokka:Vuoden 2005 esikoisalbumit Luokka:Yhdysvaltalaiset pop rock -albumit Luokka:Hollywood Recordsin albumit
Kaiapoijoki

Kaiapoi on Pegasuksenlahteen laskevan Waimakaririn sivujoki Uuden-Seelannin Eteläsaarella, Canterburyn pohjoisosassa. Joet yhtyvät Waimakirin estuaarissa. Kaiapoin varrella sijaitsevat asutuskeskukset Rangiora, Kaiapoi ja Woodend. Kaiapoin pituus on noin 16 kilometriä ja sen valuma-alue on 430 neliökilometriä. ==Lähteet== Luokka:Uuden-Seelannin joet Luokka:Waimakaririn vesistö
Canon EF-S

Canon EF-S on Canon EF -teknologian pohjalta kehitetty objektiivikiinnitysjärjestelmä. Sitä käytetään Canonin pienikennoisissa digitaalisissa järjestelmäkameroissa. Canon EF-S -objektiiveja ei voida käyttää Canon EF-filmikameroissa, koska niihin on laitettu tämän estävä uloke. ==Yhteensopivuus== Canon EF-S -objektiiveja voi käyttää seuraavissa kameroissa: Kuluttaja (APS-C): * Canon EOS 1000D * Canon EOS 1100D * Canon EOS 1200D * Canon EOS 300D * Canon EOS 350D * Canon EOS 400D * Canon EOS 450D * Canon EOS 500D * Canon EOS 550D * Canon EOS 600D * Canon EOS 650D * Canon EOS 700D * Canon EOS 750D * Canon EOS 760D * Canon EOS 100D Puoliammattilainen (APS-C): * Canon EOS 20D * Canon EOS 20Da * Canon EOS 30D * Canon EOS 40D * Canon EOS 50D * Canon EOS 60D * Canon EOS 60Da * Canon EOS 70D * Canon EOS 7D ==Joitakin EF-S -objektiivejä esiteltynä== Lista ei sisällä kaikkia EF-S objektiiveja. Polttoväli Suurin aukko Makro Ultraäänimoottori Kuvanvakain L-Sarjan objektiivi Canon EF-S 10-22mm 10–22 mm 3,5–4,5 Ei Kyllä Ei Ei Canon EF-S 15-85mm 15–85 mm 3,5-5,6 Ei Kyllä Kyllä Ei Canon EF-S 17-55mm 17–55 mm 2,8 Ei Kyllä Kyllä Ei Canon EF-S 17-85mm 17–85 mm 4–5,6 Ei Kyllä Kyllä Ei Canon EF-S 18-55mm 18–55 mm USM 3,5–5,6 Ei Kyllä Ei Ei 18–55 mm 3,5–5,6 Ei Ei Ei Ei 18–55 mm II 3,5–5,6 Ei Ei Ei Ei 18–55 mm II USM 3,5–5,6 Ei Kyllä Ei Ei 18–55 mm IS 3,5–5,6 Ei Ei Kyllä Ei Canon EF-S 18-200mm 18-200 mm IS 3,5-5,6 Ei Ei Kyllä Ei Canon EF-S 55-250 mm 55-250mm 4-5,6 Ei Ei Kyllä Ei Canon EF-S 60mm 60 mm 2,8 Kyllä Kyllä Ei Ei ==Muuta== Jotkut harrastajat ovat sahanneet ulokkeen pois ja käyttäneet EF-S -linssejä filmikameroissa. ==Katso myös== *Objektiivin kiinnitys EF-S de:EF-Bajonett#EF-S-Bajonett
Waimakariri

Waimakariri on joki Canterburyn hallinnollisen alueen pohjoisosassa Uuden- Seelannin Eteläsaarella. Joki saa alkunsa Etelä-Alppien itärinteillä, joilta se virtaa koilliseen Canterburyn tasangon halki ja laskee Pegasuksenlahteen Tyyneen valtamereen lähellä Kaiapoin kaupunkia. Maorin kielessä Waimakaririlla on monta merkitystä, muun muassa "kylmän, tyrskyävän veden joki". Canterburyssa joki tunnetaan nimellä Waimak. 1900-luvun alussa Waimakaririin Kaliforniasta siirretty kuningaslohi esiintyy joessa nykyäänkin. ==Lähteet== Luokka:Uuden-Seelannin joet *
VMTL

VMTL eli vapautus marssi-, taistelu- ja liikuntakoulutuksesta on Suomen puolustusvoimissa käytettävä varusmiehen palvelushelpotus. Vapautuksen voi myöntää sotilaslääkäri tai alle neljän vuorokauden ajalle myös sairaanhoitaja.Varusmiesten terveydenhuolto Henkilöä, jolla on VMTL saatetaan kutsua vemppaajaksi tai vapautustaistelijaksi. Vakavammin sairastunut asevelvollinen voi saada vapautuksen ulkopalveluksesta (VUP), vapautuksen palveluksesta lukuun ottamatta oppitunteja (VPO), vapautuksen palveluksesta (VP) tai vuodelepoa (VL). == Lähteet == Luokka:Varusmiespalvelus Suomessa
Pegasuksenlahti

Pegasuksenlahti () on Banksin niemimaasta pohjoiseen Waipara-joen suuhun asti ulottuva puoliympyränmuotoinen lahti Uuden-Seelannin Eteläsaaren itärannikolla Tyynessä valtameressä. Lahden 100 kilometrin pituisesta rannasta noin 50 kilometriä on lainelautailijoiden suosimaa hiekkarantaa. Pegasuksenlahti on saanut nimensä vuonna 1809 kyseistä rannikonosaa kartoittaneen purjelaivan (prikin) mukaan. Nimen keksijänä pidetään Pegasuksen ensimmäistä perämiestä William Stewartia. Samaisen purjehduksen aikana selvisi myös, että James Cookin aikanaan saareksi luuleman Banksin niemimaan yhdistääkin Eteläsaareen Canterburyn tasanko. Luokka:Uuden-Seelannin maantiede
Waipara (joki)

Waipara on noin 40 kilometriä pitkä joki Uuden-Seelannin Eteläsaarella. Joen varrella sijaitsee myös samanniminen kaupunki. Waipara saa alkunsa neljästä latvajoesta, jotka yhdistyvät Waiparaksi. Joet ovat Weka Creek, Boby Stream, Home Creek ja Omihi Stream, ja ne saavat alkunsa Canterburyn tasangon länsiosissa. Joki virtaa ensin itään ja kääntyy sitten Waiparan kaupungin jälkeen etelään ja laskee Pegasuksenlahteen. ==Lähteet== Luokka:Uuden- Seelannin joet Luokka:Tyyneenmereen laskevat vesistöt
Waipara

Waipara on pieni kaupunki Uuden-Seelannin Canterburyn maakunnassa, Waiparajoen rannalla. Kaupunki sijaitsee valtateiden 1 ja 7 risteyksessä, ja myös tärkeä Main North Line -rautatie kulkee kaupungin ohi. Waipara on Uuden Seelannin tärkeimpiä viininviljelyalueita. Alueella viljellään paljon Pinot Noir- ja Riesling-rypäleitä. == Lähteet == Luokka:Uuden-Seelannin kaupungit
Sonja Finell

Sonja Anita Finell (s. 17. elokuuta 1968 Vaasa) on suomalainen pikajuoksija, jonka päämatka oli 400 metrin juoksu. Hän voitti matkan Suomen mestaruuden ulkoradoilla kuusi kertaa. Finellin edustamat seurat olivat Vasa Idrottssällskap ja Helsingfors IFK. ==Saavutukset== *400 metrin juoksu **Suomen mestari: 1986, 1988, 1989, 1990, 1991, 1992 **SM-hopea: 1987, 1993 *200 metrin juoksu **SM-hopea: 1989 ==Ennätykset== *Ulkoradat **200 metrin juoksu: 24,18 (1989) **400 metrin juoksu: 52,62 (1991) **800 metrin juoksu: 2.05,50 (1989) *Sisäradat **400 metrin juoksu: 54,15 (1990) ==Lähteet== * * Luokka:Suomalaiset pikajuoksijat Luokka:Vuonna 1968 syntyneet Luokka:Elävät henkilöt
Margareetta Haavisto

Hanna Margareetta Haavisto (o.s. Honkaharju, s. 19. heinäkuuta 1963 Kälviä) on suomalainen pikajuoksija. Hän voitti 200 metrin juoksun Suomen mestaruuden vuonna 1982 ja 100 metrin juoksussa viisi kertaa hopeaa. Haavisto oli mukana Suomen pikaviestijoukkueessa Stuttgartin EM-kisoissa 1986. Seuratasolla hän edusti Kälviän Tarmoa. ==Saavutukset== *200 metrin juoksu: **Suomen mestari: 1982 **SM-hopea: 1983, 1986 **SM-pronssi: 1980, 1981 *100 metrin juoksu: **SM- hopea: 1980, 1981, 1982, 1983, 1986 ==Ennätykset== *100 metrin juoksu: 11,7 (1980, käsiaika) *100 metrin juoksu: 11,75 (1981) *200 metrin juoksu: 24,36 (1983) ==Lähteet== * Luokka:Suomalaiset pikajuoksijat Luokka:Vuonna 1963 syntyneet Luokka:Elävät henkilöt
Sthenelas

Sthenelas () oli kreikkalaisessa mytologiassa Krotopoksen poika, joka seurasi isäänsä Argoksen kuninkaana. Sthenelaan kuoleman jälkeen kuninkaaksi tuli hänen poikansa Gelanor.Pausanias, Periegesis tes Hellados ('Kreikan kuvaus') 2.16.1 (engl. käännös) == Lähteet == Luokka:Argoksen kuninkaat
Pelasgos (Argos)

Pelasgos, jota osassa lähteissä kutsutaan myös Gelanoriksi, oli kreikkalaisessa mytologiassa Sthenalaan poika ja Argoksen kuningas.Pausanias, Periegesis tes Hellados ('Kreikan kuvaus') 2.16.1 (engl. käännös) Danaos saapui viidenkymmenen tyttärensä kanssa laivalla Argokseen paetessaan veljeään Aigyptosta ja tämän viittäkymmentä poikaa, ja Pelasgos otti heidät vastaan. Tähän aikaan maassa vallitsi kuivuus Poseidonin suitsittua kaikki lähteet Inakhoksen, jonka jälkeläinen Pelasgoskin oli, ratkaistua maiden kuuluvan Heralle Poseidonin sijaan. Danaoksen tyttäret opettivat Argoksen asukkaille keinokastelun taidon.Apollodoros, Bibliotheke ('Kirjasto') 2.1.4 (engl. käännös) Danaos, joka myös oli Inakhoksen sukua Ion kautta, vaati kuninkuutta itselleen. Kansa, jonka asia piti päättää, ei osannut tehdä valintaa kummankaan eduksi, vaan asian käsittelyä piti jatkaa seuraavana päivänä. Yön aikana susi kuitenkin hyökkäsi sonnilauman kimppuun ja tappoi lauman johtajan. Kansa näki tämän merkkinä Apollonilta, jossa härkä edusti Pelasgosta kansansa keskuudessa, ja susi Danaosta, joka tuli kansan ulkopuolelta. Tämän vuoksi kuninkuus annettiin Danaokselle.Pausanias, Periegesis tes Hellados ('Kreikan kuvaus') 2.19.3 (engl. käännös) == Lähteet == Luokka:Argoksen kuninkaat
Sidney Altman

Sidney Altman (7. toukokuuta 1939 Montreal – 5. huhtikuuta 2022 Rockleigh, New Jersey) oli kanadalainen molekyylibiologi. Hän sai Nobelin kemianpalkinnon vuonna 1989 RNA:n katalyyttisten ominaisuuksien löytämisestä. Altman jakoi palkinnon Thomas Cechin kanssa. Altman suoritti alemman korkeakoulututkinnon fysiikassa MIT:ssa valmistuen vuonna 1960. Tämän jälkeen hän opiskeli 18 kuukautta fysiikkaa Columbian yliopistossa. Tohtorin arvon biofysiikassa hän sai vuonna 1967 Coloradon yliopistosta.Sidney Altman Encyclopedia Britannica Altman selvitti RNA:n katalyyttiset ominaisuudet tutkiessaan RNaasi P:n ribotsyymejä. RNaasi P on ribonukleiiniproteiini, joka koostuu sekä RNA- molekyylistä että esitumallisilla yhdestä ja aitotumaisilla useista proteiineista. Alun perin luultiin, että proteiini aiheutti RNaasi P -kompleksin aktiivisuuden. Altman selvitti tutkimusryhmineen, että kompleksin katalyyttiset ominaisuudet aiheutti RNA. Altman toimi Yalen yliopistossa molekyyli-, solu- ja kehitysbiologian ja kemian Sterling-professorina. == Lähteet == Luokka:Kanadalaiset biologit Luokka:Kanadalaiset professorit Luokka:Yalen yliopiston professorit Luokka:Nobelin kemianpalkinnon saajat Luokka:Vuonna 1939 syntyneet Luokka:Vuonna 2022 kuolleet Luokka:Molekyylibiologit
Pierre Quinon

Pierre Quinon (20. helmikuuta 1962 Lyon – 17. elokuuta 2011) oli ranskalainen seiväshyppääjä. Hän hyppäsi 28. elokuuta 1983 Kölnissä maailmanennätykseksi 582 cm, minkä jälkeen hän nostatti riman ensimmäisenä seiväshyppääjänä kilpailussa korkeuteen 600 cm onnistumatta kuitenkaan ylittämään sitä. Quinonin maailmanennätys oli voimassa vain neljä päivää, kunnes Thierry Vigneron paransi lukemiin 583. Los Angelesin 1984 kesäolympialaisissa Quinon voitti kultamitalin tuloksella 575 cm. Aiemmin samana vuonna hän sai hopeaa sisäratojen EM-kisoissa samalla tuloksella. Ulkoradoilla hän sijoittui Ateenan EM-kilpailuissa 1982 sijalle 12 tuloksella 535 cm ja jäi Helsingin MM- kilpailuissa 1983 ilman tulosta. Ranskan mestaruuden 180-senttinen ja 73-kiloinen Quinon voitti vuosina 1982, 1983 ja 1984. Hänen ennätyksensä on 590 cm, jonka hän hyppäsi vuonna 1985. Hän lopetti kilpauransa 1992 ja siirtyi ravintolabisnekseen. Quinon teki itsemurhan 49-vuotiaana vuonna 2011. == Lähteet == * * * * * *YLE Urheilun uutinen Quinonin kuolemasta === Viitteet === == Aiheesta muualla == * Luokka:Ranskalaiset seiväshyppääjät Luokka:Ranskalaiset olympiavoittajat Luokka:Vuonna 1962 syntyneet Luokka:Vuonna 2011 kuolleet Luokka:Itsemurhan tehneet
Thierry Vigneron

Thierry Vigneron (s. 9. maaliskuuta 1960 Gennevilliers, Pariisi) on entinen ranskalainen seiväshyppääjä. Vigneron hyppäsi 1. kesäkuuta 1980 Colombesissa seiväshypyn maailmanennätyksen 575 cm. Neljä viikkoa myöhemmin hän sivusi ennätystään Lillessä. Saman vuoden heinäkuussa hän menetti ennätyksen ensin maanmiehelleen Philippe Houvionille ja Moskovan olympialaisissa Puolan Władysław Kozakiewiczille, jolta hän alun perin oli ennätyksen vienytkin. Mâconissa 20. kesäkuuta 1981 Vigneron otti ennätyksen jälleen nimiinsä ylittämällä 580 cm, mutta jo kuusi päivää myöhemmin Neuvostoliiton Vladimir Poljakov hyppäsi senttimetrin korkeammalle. Kolmannen kerran Vigneron sai maailmanennätyksen itselleen ylittämällä 583 cm Roomassa 1. syyskuuta 1983. Tämän ennätyksen häneltä vei Neuvostoliiton Sergei Bubka keväällä 1984. Viimeisen kerran Vigneron teki uuden maailmanennätyksen Roomassa 31. elokuuta 1984 ylittämällä 591 cm, mutta Bubka paransi samassa kilpailussa ennätykseksi 594 cm. Jo vuonna 1979 Vigneron paransi nuorten maailmanennätystä ensin tulokseen 545 cm, sitten 552 cm:iin ja lopuksi 561 cm:iin. Vigneron saavutti pronssia Los Angelesin 1984 olympialaisissa. Hänen tuloksensa oli 560 cm ja hän jakoi pronssimitalin Yhdysvaltain Earl Bellin kanssa. Moskovan 1980 olympialaisissa hän sijoittui heikoimpana ranskalaisena seitsemänneksi tuloksella 545 cm ja Soulin 1988 olympialaisissa hän oli viides tuloksella 570 cm. Helsingin MM-kilpailuissa 1983 hän sijoittui kahdeksanneksi tuloksella 540 cm, Rooman MM-kilpailuissa 1987 hän saavutti hopeaa tuloksella 580 cm ja Tokion MM-kilpailuissa 1991 hän oli kahdeksas tuloksella 560 cm. Ateenan EM- kilpailuissa 1982 hän sijoittui viidenneksi tuloksella 550 cm mutta sekä Stuttgartin 1986 että Splitin 1990 EM-kilpailujen loppukilpailuissa hän jäi ilman tulosta. Sisäradoilla Vigneron saavutti kaksi MM-mitalia ja neljä EM- mitalia; kultaa hän voitti Grenoblen EM-kilpailuissa 1981 tuloksella 570 cm, Göteborgin EM-kilpailuissa 1984 tuloksella 585 cm sekä Liévinin EM- kilpailuissa 1987 tuloksella 585 cm. Ranskan mestaruuden Vigneron voitti ulkoradoilla vuosina 1980 ja 1986 sekä sisäradoilla vuosina 1980–1985. Hän lopetti uransa vuonna 1996. ==Henkilökohtaiset ennätykset== * Seiväshyppy: 591 (1984) * 110 metrin aitajuoksu: 15,06 (1987) * Kymmenottelu: 7035 (1987) ==Lähteet== * * * * * ==Aiheesta muualla== * Luokka:Ranskalaiset seiväshyppääjät Luokka:Ranskalaiset olympiamitalistit Luokka:Vuonna 1960 syntyneet Luokka:Elävät henkilöt
Zorro – miekka ja ruusu

Zorro – miekka ja ruusu () on kolumbialainen telenovela, jota Suomessa esitti Nelonen. Sarjaa on tehty 122 jaksoa. Sarja tunnuskappaleen nimi on Amor Gitano ja sen esittävät Alejandro Fernandez ja Beyoncé Knowles. Se pohjautui löyhästi Isabel Allenden kirjoittamaan Zorron tarina -romaaniin.Telemundo focuses on originality latimes.com 17.5.2006 Viitattu 2.12.2019 == Rooleissa == ==Lähteet== Luokka:2000-vuosikymmenen draamasarjat Luokka:Zorro Luokka:Kolumbialaiset televisiosarjat Luokka:Caracol Televisiónin telenovelat Luokka:Telemundon telenovelat
Ilmasota

Ilmasota voi tarkoittaa seuraavia: * ilmasodankäynti * Ilmasota, H. G. Wellsin romaani vuodelta 1908.
Langenapel

Langenapel on kunta, Altmarkkreis Salzwedelin piirikunnassa, Saksi-Anhaltissa, Saksassa. Vuonna 2006 siellä asui 252 asukasta. Luokka:Saksi-Anhaltin kunnat
Emrullah Güvenç

Emrullah Güvenç (s. 27. tammikuuta 1987 Genk, Belgia on turkkilainen jalkapalloilija. Hänen seuransa on Fortuna Sittard Hollannin Eerste Divisiessä. Hän on pelannut myös Turkin alle 19-vuotiaiden jalkapallomaajoukkueessa. Myös hänen veljensä Serdal Güvenç. Molemmat veljeksistä on huhuissa yhdistetty myös vahvasti Galatasarayhin.http://arama.hurriyet.com.tr/arsivnews.aspx?id=7498577 == Lähteet == == Aiheesta muualla == *Turkin jalkapalloliitto Luokka:Turkkilaiset jalkapalloilijat Luokka:Vuonna 1987 syntyneet Luokka:Elävät henkilöt
Mämmedaly Garadanow

Mämmedaly Garadanow (s. 17. maaliskuuta 1982 Balkanabat, Turkmenistanin SNT, Neuvostoliitto) on turkmenistanilainen jalkapalloilija. Hänen nykyinen seuransa on Nebitçi FT. Garadanow oli myös Turkmenistanin jalkapallomaajoukkueen jäsen. Hän teki kaksi maalia Aasian karsinnoissa vuoden 2010 jalkapallon maailmanmestaruuskisoihin ottelussa Kambodžaa vastaan. == Lähteet == Luokka:Turkmenistanilaiset jalkapalloilijat Luokka:Vuonna 1982 syntyneet Luokka:Elävät henkilöt
Dennis Sciama

Dennis William Siahou Sciama (18. marraskuuta 1926 Kairo, Egypti – 18. joulukuuta 1999 Oxford, Britannia) oli brittiläinen fyysikko, joka vaikutti merkittävästi sekä oman että oppilaidensa tieteellisen työn kautta toisen maailmansodan jälkeisen brittiläisen fysiikan kehitykseen. Sciama opetti enimmäkseen Harvardissa, Cornellissa, King's College Londonissa ja University of Texas at Austinissa, mutta vietti suurimman osan urastaan Cambridgessa ja Oxfordissa. Uransa aikana hän opetti useita oppilaita, joista myöhemmin kehittyi huomattavia tutkijoita. == Aiheesta muualla == *Dennis Sciama Mathematics Genealogy Projectissa Luokka:Brittiläiset fyysikot Luokka:Vuonna 1926 syntyneet Luokka:Vuonna 1999 kuolleet
Zheng Jie

Zheng Jie (; s. 5. heinäkuuta 1983) on kiinalainen tennispelaaja. Hän syntyi Chengdussa, Sichuanissa, ja aloitti ammattilaisuransa vuonna 2003. Zheng on parhaimmillaan noussut nelinpelaajana maailman rankinglistan kolmanneksi. Hän on kuulunut naisten nelinpelin voittajapariin muun muassa Australian avoimissa ja Wimbledonissa (molemmat 2006). Kaksinpelaajana Zheng on sijoittunut maailmanlistalla parhaimmillaan 15:nneksi (toukokuussa 2009). Hän on voittanut Nordea Nordic Light Openin ja Estoril Openin (molemmat 2006), Moorilla Hobart Internationalin (2005) sekä ASB Classicin (2012). Vuoden 2008 Wimbledonissa hän eteni välieriin pudottaen kolmannella kierroksella maailman ykköspelaajan Ana Ivanovićin luvuin 6–1, 6–4, neljännellä kierroksella 15:nneksi sijoitetun Ágnes Szávayn luvuin 6–3, 6–4, sekä puolivälierissä 18:nneksi sijoitetun Nicole Vaidišován lukemin 6–2, 5–7, 6–1. Välierässään hän hävisi Serena Williamsille eräluvuin 2–6, 6–7(5). Aiemmin Zheng oli päässyt Grand Slam -turnausten kaksinpeleissä neljännelle kierrokselle vain Ranskan avoimissa vuonna 2004. Australian avoimissa 2009 hän pääsi jälleen neljännelle kierrokselle mutta joutui loukkaantumisen vuoksi luovuttamaan ottelunsa Svetlana Kuznetsovaa vastaan jo ensimmäisessä erässä. Zheng pelasi vuoden 2004 kesäolympialaisissa Ateenassa häviten ensimmäisellä kierroksella Ai Sugiyamalle. Pekingin olympialaisissa neljä vuotta myöhemmin kaksinpelissä Zheng putosi kolmannella kierroksella Dinara Safinaa vastaan, mutta nelinpelissä voitti pronssia parinsa Yan Zin kanssa. Lontoon olympialaisissa 2012 Zheng hävisi kaksinpelin ensimmäisellä kierroksella Nadja Petrovalle. == Aiheesta muualla == * Luokka:Kiinalaiset tennispelaajat Luokka:Kiinalaiset olympiamitalistit Luokka:Vuonna 1983 syntyneet Luokka:Elävät henkilöt
Kevin Alexander Clark

Kevin Alexander Clark (3. joulukuuta 1988 Highland Park, Illinois, Yhdysvallat – 26. toukokuuta 2021 Chigaco, Illinois, Yhdysvallat) oli yhdysvaltalainen näyttelijä ja muusikko. Hän esiintyi rumpali Freddy Jonesin roolissa komediaelokuvassa School of Rock (2003). Clark kuoli 32-vuotiaana onnettomuudessa, kun hän jäi pyöräillessään auton alle. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset rumpalit Luokka:Vuonna 1988 syntyneet Luokka:Vuonna 2021 kuolleet
University College (Oxford)

University College (koko nimeltään The Master and Fellows of the College of the Great Hall of the University of Oxford) on yksi Oxfordin yliopiston collegeista Englannin Oxfordissa. College perustettiin 1249 ja 1500-luvulle asti se oli tarkoitettu ainoastaan teologian opiskelijoille. Nykyään University Collegea johtaa lordi Robin Butler, jonka seuraajaksi on valittu sir Ivor Crewe. University Collegessa on aikojen kuluessa opiskellut joukko maineikkaita henkilöitä, muun muassa Bill Clinton ja hänen tyttärensä Chelsea Clinton, kirjailija C. S. Lewis, fyysikko Stephen Hawking, pääministeri Clement Attlee ja Canterburyn arkkipiispa John Potter. ==Aiheesta muualla== Luokka:Oxfordin yliopisto
Euravisio

Euravisio oli 90-luvulla Eurassa järjestetty pienimuotoinen festivaalitapahtuma. Järjestäjinä toimivat Euravisio ry ja Euran kunta. Toimintaan kuului konserttien järjestäminen sekä kuvataiteilijoiden kutsunäyttelyjen ja kirjailija- ja kulttuuritutkijaseminaarien järjestäminen. Musiikkipiireissä festivaalia pidettiin pääasiassa kamarimusiikkitapahtumana vaikkakin sen tarjonta oli monipuolisempaa.http://www.eura.fi/sivistys/jarjesto.htm http://cliparchives.angelfire.com/images/Euravisio_1.jpg Tapahtuma järjestettiin vuosina 1991–2000. Järjestäjien mukaan periaatteena oli alun alkaen järjestää tapahtuma vain kymmenen kertaa. Siitä esimerkkinä Euravisio- yhdistyksen puheenjohtajan Erkki Saarisen lausunto Turun Sanomissa 1999: "Emme halua että tämä kuivuu vähitellen kokoon. Lopetamme täydessä vauhdissa, jolloin Euravisio jää mieliin hyvänä tapahtumana".http://www.turunsanomat.fi/kulttuur/?ts=1,3:1005:0:0,4:5:0:1:1999-01-12,104:5:21978,1:0:0:0:0:0: ==Joitakin Euravisiossa esiintyneitä yhtyeitä ja taiteilijoita== * Vox Artis -kamarimusiikkiyhtye * Nakhit Silmillah -maailmanmusiikkiyhtye * Kari Heiskanen * Taru Valjakka, laulu * Pekka Kähkönen, laulu * Tommi Hakala, laulu * Ari Angervo, orkesterinjohtaja * Heikki Sarmanto * Pekka Sarmanto * Esa Pethman * Seppo Ruohonen, tenori * Kimmo Mattila, haitari * Risto Lauriala * Ilkka Viljanen * Pekka Vuori, kuvataiteilija * Timo Teide, kuvataiteilija * Simo Hannula, kuvataiteilija * Harro Koskinen, kuvataiteilija == Lähteet == ==Aiheesta muualla== *Turun Sanomat artikkeli Euravisio-tapahtumasta vuodelta 1999 * Euravision ohjelmalehtinen vuodelta 1993 sivu 1 * Euravision ohjelmalehtinen vuodelta 1993 sivu 2 * Rauman taidemuseon sivustoilla * Luettelo Euralaisista järjestöistä * Tietoa Euran kunna kulttuurityöstä Luokka:Entiset Suomen kulttuuritapahtumat Luokka:Eura
Gonville and Caius College

Gonville and Caius College (lyh. Caius, äännetään kuten engl. keys) on yksi Cambridgen yliopiston 31 collegesta. Sen historia ulottuu vuoteen 1348, jolloin Edmund Gonville perusti sen nimellä Gonville Hall. ==John Caius== John Keys -niminen nuori mies aloitti opintonsa Gonville Hallissa vuonna 1529 ja jossakin vaiheessa collegessa ollessaan latinansi sukunimensä muotoon Caius. Vuonna 1539 John Caius lähti Cambridgesta Padovan yliopistoon opiskelemaan lääketiedettä. Muutaman vuoden päästä lääkäriksi valmistuttuaan hän palasi takaisin Englantiin, perusti vastaanoton Lontooseen ja vaurastui. Kuultuaan entisen opinahjonsa taloudellisesta ahdingosta John Caius ryhtyi pelastamaan collegea ja hankki kuningatar Marialta kuninkaallisen erioikeuden sen uudelleenperustamiseksi vuonna 1557. Tällöin college myös sai nykyisen kaksiosaisen nimensä Gonville and Caius College. John Caius piti symboliikasta ja rakennutti collegeen sen kolme porttia: Gate of Humility (), Gate of Virtue () ja Gate of Honour (). Opiskelijat tulivat sisään collegeen Nöyryyden portista, kulkivat opiskeluaikanaan päivittäin Hyveen portin läpi ja poistuivat lopulta collegesta vastaanottamaan tutkintonsa Kunnian portin kautta. Tämä käytäntö on jatkunut nykypäivään asti. Caiuksesta tuli oman collegensa johtaja () vuonna 1559 ja hän jatkoi tässä virassa melkein kuolemaansa asti vuoteen 1573. John Caius on tiettävästi ainut Cambridgen collegen johtaja, joka on päätynyt henkilöksi William Shakespearen näytelmään: hän oli esikuvana Dr Caius -nimiselle eksentriselle hahmolle näytelmässä Windsorin iloiset rouvat. ==Kuuluisia opettajia ja alumneja== Collegella on ollut useita merkittäviä jäseniä, oppilaita ja opettajia. Esimerkiksi nobelistit Francis Crick, Antony Hewish, John Hicks, Milton Friedman, Howard Florey, James Chadwick, Charles Sherrington ja Joseph E. Stiglitz ovat olleet läheisesti tekemisissä collegen kanssa. Muita tunnettuja collegen jäseniä ovat olleet lääkäri William Harvey, matemaatikko John Venn, kirjailija Alain de Botton, sinologi Joseph Needham, tilastotieteilijä-geneetikko Ronald Fisher ja anglikaaninen kirkonmies Titus Oates. Nykyiseen jäsenkuntaan kuuluu mm. fyysikko Stephen Hawking. ==Lähteet== ==Aiheesta muualla== Luokka:Cambridgen yliopiston colleget
Takanori Kōno

Takanori Kōno (; s. 7. maaliskuuta 1969 Nozawa Onsen, Japani) on japanilainen entinen yhdistetyn hiihtäjä. Kōno voitti urallaan olympialaisista kaksi kultaa ja yhden hopeamitalin. MM-kisoissa Kōno voitti myös kaksi kultamitalia, Falunissa 1993 ja Thunder Bayssa 1995. Hän voitti myös kuuluisan Holmenkollenin kilpailun vuonna 1993, jolloin hänestä tuli ensimmäinen aasialainen, joka voitti kilpailun. Kōno on valmentanut vuodesta 2006 alkaen Japanin maajoukkuetta yhdistetyssä. == Lähteet == * ===Viitteet=== Luokka:Japanilaiset yhdistetyn hiihtäjät Luokka:Japanilaiset olympiavoittajat Luokka:Vuonna 1969 syntyneet Luokka:Elävät henkilöt
Atacaman jättiläinen

Atacaman jättiläinen () on Chilessä, Atacaman aavikolla sijaitseva 115 metriäPersis Clarkson: Huge Images Created Across the Rocky Landscape of Chile. Viitattu 17.7.2008. pitkä geoglyfi eli kaiverrus maassa. Kuvion löysi John Barber 1990-luvun alussa. thumb|left|upright=0.4|Piirros Atacaman jättiläisestä. Chilen ja Etelä-Amerikan maastosta on löytynyt myös useita muita vastaavanlaisia maahan tehtyjä figuureja, joiden aiheena ovat yleensä eläin- ja ihmishahmot sekä geometriset kuviot. Pelkästään Atacaman autiomaasta kuvioita on löytynyt tuhansia. Kuvioiden tarkoitusta ei tunneta, mutta ne liittyvät mahdollisesti kulttimenoihin tai viestivät esimerkiksi turvallisista kulkureiteistä, vedestä ja niin edelleen. ==Lähteet== Luokka:Chilen maantiede Luokka:Geoglyfit
University College

University College voi tarkoittaa muun muassa seuraavia: * University College, yksi Oxfordin yliopiston collegeista * University College London, Lontoon yliopiston alainen college * University College Dublin, Irlannin suurin yliopisto Dublinissa * University College Cork, Corkissa, Irlannissa, tunnettiin vuoteen 1908 asti nimellä Queen's College, Cork * University College, Cambridgen yliopiston Wolfson Collegen nimi vuodesta 1965 vuoteen 1972 * yleisterminä ”university college” tarkoittaa kolmannen asteen oppilaitosta, jolla ei kuitenkaan ole täyttä tai itsenäistä yliopiston statusta; vrt. college.